Prantsuse kõrgem kohus keelas seasupi    Prantsuse kõrgeim administratiivkohus Conseil dEtat otsustas reedel, et eraheategevuse poolt sellise supi pakkumine, milles on sealiha või rasv, on tõepoolest rassismi, kuna moslemeist või juutidest kodutud ei saa taolist suppi süüa.    Kohus leidis, et seasupi jagamine ohustab avalikku korda, kuna võib esile kutsuda vihaseid meeleavaldusi solvatud moslemite poolt, teatab Brussels  Journal.    Sellega kuulutas kõrgem kohus kehtetuks alama astme kohtu otsuse, mille kohaselt pole linnavõimudel õigust keelata seasupi jagamist eraheategevusel. Alama astme kohus leidis, et heategevusorganisatsioon võib pakkuda sellist suppi, nagu ise heaks arvab.    Detsembris andis Pariisi politsei sotsialistliku linnavalitsuse käsul välja korralduse, millega keelati eraalgatuslikul heategevusorganisatsioonil Solidarite des Francais (SdF) seasupi jagamine, kuna selle traditsioonilise  prantsuse köögi retsepti järgi tehtud supi puhul pole moslemitel või juutidel võimalik tasuta suppi saada.    SdF-il on tasuta supiköögid Pariisis, Strasbourgis ja Nicas. Organisatsioon kaebas politsei kohtusse ning sai alama astme kohtus võidu. Pariisi sotsialistist linnapea Bertrand Delanoe käskis otsuse edasi kaevata, nimetades SdF-i ksenofoobiliseks ja rassistlikuks ürituseks, mis välistab moslemid või juudid.    SdF-i direktor Odile Bonnivard ütles, et kodututel moslemitel või juutidel  pole mingit kohustust süüa nende organisatsiooni supiköögis ning on olemas piisavalt heategevusi, kes ka neile meelepärast süüa pakuvad.    Delfi.ee    NB! SdF kavatseb otsuse edasi kaevata Euroopa Inimõiguste kohtusse.